EN ORIGINAL SERIE FRA NETFLIX
Jeg hadede at være Fatty Patty,
men det var intet i forhold til det her.
Morder!
Dixie var død, og det var min skyld.
Det var ikke dig.
Det var os.
Jeg er dybt inde i dig.
Jeg vidste ikke, hvad der var sket med Dixie.
Men hvis jeg var skyld i hendes død,
var det mit værste mareridt.
Måske var det på grund af mit teratoma.
Måske var der ondskab i mig.
Er du okay? Jeg hørte dig skrige.
Ja.
Jeg havde et mareridt om,
at Dixie var død,
og at mit teratoma var levende.
Skat.
Det er helt normalt.
Du har et trauma.
Kom her.
Du så Dixie komme i en ambulance,
og du blev forhørt.
Men det var en ulykke, så alt er i orden.
Ikke hvis hun dør.
Det gør hun ikke.
Ukrudt forgår ikke så let.
Vidste du det?
At jeg kunne have en tvilling?
Ikke ligefrem.
Da jeg var gravid,
drømte jeg, at du var en tvilling.
Men det huskede jeg først i går.
Det er vildt.
Du spiste din søster.
Ikke nu.
Pastor Mike.
Det må være en dårlig nyhed.
Bob. Hvorfor er du...?
Bare slap af.
Nu, hvor jeg har dig,
slipper jeg dig aldrig.
Jeg er dybt inde i dig.
Jeg ville ikke have Bob Barnard dybt inde i mig.
Han skulle ud.
Jeg havde dårlig samvittighed
over vores kys.
PASTOR MIKE
Er alt i orden?
Ikke helt.
Tror du, Patty har en dæmon i sig?
Jeg tror, det er den tvilling, hun har spist.
Den er gal over ikke at være blevet født.
Du skal tage det alvorligt.
Pattys teratoma fik hende til at smide Dixie af Ween-Mobilen.
Du brugte teratoma og Ween-Mobile i samme sætning,
så jeg kan ikke tage dig alvorligt.
I øvrigt tvang Dixie Patty til det.
Se hendes hals.
Og desuden eksisterer dæmoner ikke.
Jo, det gør de.
Hvis Patty ikke får dem fjernet, tager jeg kronen fra hende.
Fjernet?
Mener du en operation?
Det er udelukket.
Hun har en konkurrence.
Det er en anden vej.
Ingen operation,
men den er mere uortodoks.
Jeg lytter.
En eksorcisme.
Ligesom i filmen?
Jeg kender en ekspert.
Fader Schwartz.
- Schwartz? - Han er tidligere jøde.
Selvfølgelig.
Det er vanvid.
Patty er ikke besat.
Hvis du tager hendes krone, fordi hun ikke får en eksorcisme,
går jeg til pressen,
og du vil fremstå som en fanatiker.
Farvel konkurrencer.
Farvel job.
Jeg ordnede det. Du kan beholde din krone.
Men hvad med min udødelige sjæl?
Du tror vel ikke på alt det med dæmoner, gør du?
Tænk over det.
Det ville forklare mange ting.
Du er måske bare borderline.
Jeg ved det ikke.
Men jeg har altid følt ondskaben i mig.
Det er ikke nødvendigvis en dæmon.
Det håber jeg egentlig,
for så er det ikke min skyld, at jeg er sådan.
Hvis den kommer ud, kan jeg måske blive normal.
Hold op. Vi har større problemer såsom dit image.
Du smed Dixie ud af en bil.
Det gør skønhedsdronninger ikke.
Det har ikke strejfet mig.
Jeg tænker mere på hende.
Du er ikke besat,
ellers ville du ikke bekymre dig.
Hør her... Gå i skole,
og forhør dig om Dixies tilstand.
I mellemtiden finder jeg på en historie
om det her optrin.
Det gode var,
der ikke var blomster ved Dixies skab.
Det dårlige var, at alle stirrede på mig.
Jeg havde et imageproblem.
Hvad glor folk på?
Du er gået viralt.
VAMPYR BITCH-FIGHT!!!
Åh, Gud.
Har dommerne set det?
Alle har set det.
Se mig.
Jeg er ondskaben selv.
Du forsvarer dig bare.
Se lige hende...
Hun er sindssyg.
Choi siger, hun er psykisk forstyrret.
Hun fortalte ham det, da de var sammen.
Det er underordnet, hvis hun dør.
Hun ligger vist i respirator.
Men Choi har hørt, hun er i Mexico
for at blive opereret.
- Har jeg røde øjne? - Det er belysningen.
Eller dæmonen.
Undskyld?
Skulle du ikke holde dig væk?
Min far har fortalt, du er besat
og nægter en eksorcisme.
Sagde han det?
Okay...
Det her vil lyde komplet åndssvagt,
men pastor Mike tror, mit teratoma er ondt.
En dæmon.
Du har kendt mig hele livet, Nonnie.
Tror du virkelig, jeg har en dæmon i mig?
- Du tror, jeg er på Satans side. - Nej.
- Dæmoner findes ikke. - Jo.
Jeg har rejst rundt i verden og set visse ting.
Jeg har time.
- Hvad mener du? - I Brasilien
mødte jeg en pajé.
En shaman.
Han troede på dæmoner og onde ånder.
- Pjat. - Der er kræfter i mørket.
Hvordan det?
Jeg har en idé.
Vi anråber dæmonen.
- Skal vi anråbe min dæmon? - Ja.
Vi gør det i aften.
Tror du, jeg vil gøre det med dig?
Du ville manipulere mig
til at blive gift og få et barn for at undgå hæren.
Tror du, jeg ville have et barn
bare for at undgå hæren?
Jeg aner det virkelig ikke. Du kan finde på alt.
Jeg vil hjælpe dig.
Ja? Hvorfor?
Jeg elsker dig.
Jeg fik det ikke sagt.
Vil du ikke give mig en chance til?
Jeg troede ikke på, at han elskede mig,
men jeg kunne bruge hans hjælp.
Fra: Patty Dårligt nyt...
Jeg havde nok problemer.
Nu skulle jeg håndtere en viral vampyr bitch-fight.
Godt nyt... Dixie har psykiske problemer.
Hjælper det min sag?
Mine venner på Masonville Gazette
kunne skrive en historie.
Det var nemmere end mit eget problem.
Hej, Bob.
Hvor er Dixie?
Hos Regina.
Hun er blevet løsladt fra fængslet.
Vi skal tale om vores kys.
Det er aldrig sket. Dit ord mod mit.
Jeg mente det, jeg sagde.
Jeg er forelsket i dig.
Ti nu stille!
Nej.
Jeg har undertrykt det,
og nu kan jeg ikke stoppe det.
Jeg elsker dig. Jeg elsker dig.
Hvorfor dolker du mig så i ryggen?
Jeg provokerede dig bare,
fordi jeg ikke kunne sige det.
Gik du i seng med Stella Rose for at provokere mig?
Nej, det var for at komme nærmere.
Når man er syg af kærlighed, gør man skøre ting.
Hvad med Etta Mae?
Jeg skulle bruge en facade,
så jeg giftede mig
med en smuk, stærk, sexet kvinde, som aldrig er der.
- Ved hun, at du er...? - Nej.
Men hun giver mig masser af frihed.
Til at gå i seng med mænd!
Bob...
Jeg har altid drømt om dig.
Jeg troede bare ikke, det var muligt.
Men du kyssede tilbage.
Jeg kyssede altså ikke tilbage.
Mine læber skubbede dig væk.
Du føltes som en mand, der ville kysses.
Det er måske derfor, du har været så hadefuld mod mig.
Det var for at skjule din forelskelse.
Det passer ikke!
- Det er lidenskab. - Jeg er ikke bøsse!
Du skal være åben.
Jeg er til kvinder.
Vi bilder os alle ind, vi er biseksuelle.
Biseksuelle er ligesom dæmoner. De eksisterer ikke.
Helt enig. De er kun et stop på vejen mod bøssedom.
Gå væk!
Det er chikane. Du er min chef.
Vi er partnere.
Du får det til at lyde så bøsseagtigt.
Ved du, hvad man siger om homofobiske folk?
De er i benægtelse.
Ud!
Jeg har travlt.
Godt. Vi har begge været utro.
Vi står lige.
Lad os dyrke sex.
Jeg er en heteroseksuel mand med heteroseksuelle lyster.
Det er et godt initiativ, men sex løser ikke problemerne.
Det vil løse mit problem.
Bob... Vi har brug for terapi.
Min veninde Gayle fra WMBS er en godkendt familieterapeut.
Hendes mand Mike er pastor.
- De foretager sjælelig parterapi... - Jeg kender ham.
Han er vanvittig.
Jeg vil ikke tale med ham om vores problemer.
Bob. Du skal være åben.
Hvorfor sagde alle det til mig?
Men...
At dyrke sex er meget billigere.
Okay. Ved du hvad?
Først terapi og så sex.
Jeg ringer til hende nu
og spørger, om de har en tid i aften.
Det her bræt er en port,
så man kan kontakte ånderne.
Undskyld, vi har en diskussion.
En af os vil ødelægge vores date.
En seance kan være en date.
Kan vi tale sammen?
Skulle Dee absolut med?
En besættelse er en privat ting.
Du bør være taknemlig for,
hun altid er der for dig,
og at hendes kæreste vil ofre sig
for det her vrøvl.
Bland dig udenom.
Skal vi starte seancen?
Vi er samlet her
for at se, om Patty Bladell
er besat af en dæmon.
Er hun det?
Jeg vidste ikke, hvem han talte til, eller om de ville svare.
Ja?
Det var Dee.
Det er ånderne, der svarer, dæmonpige.
Vi er færdige.
Er du klar? Vi kan stadig nå festen.
Hold op.
Det er alvor.
Er der ånder til stede?
Det kunne ikke ske igen.
Ja.
Er det min ufødte søster?
Nej.
Hvem er det så?
H...
I...
F...
A...
T...
Y.
Hej, Fatty?
Hvem er det?
J?
John?
Den hjemløse.
Hvem er han?
Det var ham, der knuste min kæbe.
M...
O...
R...
D...
E...
R?
Hvorfor kalder han dig en morder?
Fordi...
Jeg...
Myrdede ham?
Nej.
Men jeg ønskede, at han døde.
Så fik han et hjertestop.
Du er besat.
Ja?
Seancen er slut.
Ja!
Slap af.
Det kan du nemt sige.
Jeg har et seriøst problem.
Hvad nu, hvis dit problem faktisk
er noget godt?
Jeg elsker dig.
Virkelig.
Din vrede, dine kræfter og din energi.
Det er utroligt.
Hvad nu, hvis det er din dæmon,
der gør dig til den, du er?
Behold den.
Tag imod den.
Men jeg gør frygtelige ting.
Jeg har myrdet en hjemløs fyr
og smidt Dixie ud af en bil.
Du skal kontrollere den.
Hvis du gør det,
kan du bruge den.
Bruge den? Hvordan?
Vil du hævne dig?
Vil du være dronning?
Miss American?
Hvem kan hjælpe dig bedre end en rasende ånd?
Okay. Hvis der er
bare 0,01 chance for,
at der her kunne fungere...
burde jeg forsøge.
Lige netop.
Hvor skal jeg starte?
Skal jeg Google "hvordan kontrollerer jeg en dæmon?"
Helt ærligt. Kan man det?
Vi skal kende dens navn.
Vi kan spørge brættet.
Niks.
Ingen dæmoner vil give os deres navn,
hvis de ved, hvad vi vil gøre.
Hvis det er min søster,
kan min mor hjælpe.
Hun drømte om tvillinger, så hun har måske et navn.
Bob Barnard tog fejl.
Jeg var slet ikke bøsse.
En kop te med citron?
Nej, ellers tak.
Jeg var parat til alt for at redde mit ægteskab,
inklusive den her akavede situation.
Pastor Mike. Jeg håber ikke, du bærer nag
efter vores møde med Patty.
Jeg håbede på et andet resultat,
men nu er du her for at uddrive dine egne dæmoner.
Vi vil lave et slags rollespil,
så I kan forstå hinanden bedre.
Du spiller Bob, Coralee.
Du skal virkelig være ham.
Du skal udtrykke hans grunde
til at være utro.
Okay.
Coralee. Alt det, som du er
irriteret over, tolererede hun
såsom konkurrencer, hår og sminke.
- Hele molevitten. - Sådan går jeg ikke.
Jeg gør ikke det der med hånden.
Det handler om at lytte til, hvad hun siger.
I skal lytte til hinanden og udtrykke jeres følelser.
Når du siger sådan, får jeg det sådan.
Jeg forstår ikke,
du ikke kan se, jeg ikke er bøsse.
Hvad laver du?
Tæller mine sparepenge.
Du bliver snart 18, og jeg vil lave noget særligt.
Det er næsten en dobbelt fødselsdag.
Ja.
Du fortalte, at du drømte, du var gravid med tvillinger.
Valgte du vores navne?
Hvorfor det?
Jo...
Vi kunne måske skrive hendes navn på fødselsdagskagen.
Det er sødt.
Og lidt uhyggeligt.
Jeg skrev mine drømme ned i en dagbog,
og jeg fandt den lige før din dåb.
Lad os se.
Her.
Der står nok noget.
Hvem er han?
KITTY66
Gordy.
Det er min mors gamle fyr.
Godt.
Sexdrøm, sexdrøm...
En drøm om skolesex.
Sexdrøm.
Ja. Se her.
En af dem hed Patty.
Og den anden?
Kitty.
Kitty. Godt.
Tak.
Kitty? Det er et underligt navn.
VEDLIGEHOLDELSE
Det er også et underligt navn for en dæmon.
På Google står der, at du skal integrere dæmonen
for at dele kræfter.
Lyder det ikke skørt, når du siger det højt?
Kan du huske min shaman?
Han kunne uddrive en dæmon
ved at skrive dens navn ned og smide papiret i ilden.
Hvordan skal jeg integrere en dæmon?
Skal jeg spise papiret?
Det giver mening.
Jeg kan ikke tro på, at hvis jeg skriver "Kitty"
på et stykke papir og spiser det, så er alt løst.
Det er skørt.
Skønhedskonkurrencer løser heller ikke noget.
Det her er inde i dig selv.
Hvad kan der ske?
At du spiser papir?
Hvis det virker...
Jeg kan få alt det, jeg vil have.
- Hvad nu? - Vent.
Hvis det virker, så ved vi,
det er Kitty.
Det er Bob.
"Jeg har ordnet dit imageproblem."
Der er et link.
"En regerende skønhedsdronning er blevet bidt
af sin modstander."
Åh, Gud.
Det virker.
Det er Kitty.
Det virker også for mig.
Betyder det så, at vi er sammen?
Det betyder, jeg muligvis vil overveje,
at vi er sammen.
Men min sejr var kortlivet.
PØLSETACO
Herman Choi trak sig som sponsor.
Slåskampen var Dixies skyld.
- Det skriver de i Masonville Gazette. - Det er jeg ligeglad med.
Det skader vores image som en familierestaurant.
Ingen spiser mine pølser.
Ingen pølser, ingen penge.
Ingen penge, ingen sponsor.
Er det her, de sloges?
Nej.
Jo, det er.
Jeg er bitchen.
Hvad laver du?
Jeg laver forretninger.
Jeg er talsmand for Pølsetaco.
- Vil du have en selfie med mig? - Ja!
Din video slår "Pen-Pineapple-Pen."
- Sejt. - Okay.
- Sig Wiener. - Wiener.
Kitty hjalp mig måske alligevel.
Tre uger senere var Pølsetaco byens mest populære sted.
VAMPYR BITCH-FIGHT
Jeg er med bitchen
Jeg havde troen,
og jeg følte mig magtfuld.
Choi havde fordoblet sit sponsorat.
DRIKKEPENGE!
Min mor fik bunker af drikkepenge,
og jeg blev en lokal kendis.
Hej. Vil du signere vores T-shirt?
- Ja, hvilken en? - Den der.
- To af dem. - Ja.
- Tillykke med din virale succes. - Ja.
Tak for det.
Dixie var en led mær, og hun fik, hvad hun fortjente.
Ved I, hvad der skete med hende?
Jeg ved ingenting.
Hun skal vist gå rundt i en exodragt.
Nej, de vil bruge hende som våben.
- Nej. - Det er lige meget, venner.
Hun er væk takket være dig.
Jeg mener... Giv mig hånden.
Godt, tak skal du have.
Hej med jer.
Tøs
Men Dixies tilstand var ikke min fortjeneste.
Det var Kittys.
MASONVILLE-HIGH
Der kom en masse gode ting ud af det,
så jeg havde det fint.
Det føltes, som om hun ikke havde eksisteret.
Åh, min Gud.
Jeg er så glad for at se dig, Patty.
Er du?
Du skal vide, jeg ikke bærer nag.
Selvom hun er lam fra livet og ned
og aldrig kommer til at gå.
Jeg kan kun bebrejde mig selv.
Jeg overfaldt dig.
Jeg er ked af det.
Men jeg fortryder ingenting.
Jeg har mistet brugen af mine ben,
men jeg har vundet brugen af mit hjerte.
På et kort sekund
var hun ikke hadet, men elsket.
BID MIG!
Men hadede folk så mig?
Dixie har foreslået, at vi holder
et antimobningsmøde i morgen.
Så kan I sige undskyld til hinanden.
Foran hele skolen.
Rektor synes, det er en god idé.
Åh... Hej, Brick.
Hej. Er du okay?
Nej. Jeg skal sige undskyld til Dixie.
Hun overfaldt mig.
Det er det rigtige at gøre.
Drop det.
Vi er for det onde.
Ikke?
- Hvad betyder det? - Glem det.
Det er indviklet.
Patty har en ond ånd,
og vi kan bruge den, når vi vil.
Jeg ved godt, det lyder vanvittigt.
Han hjernevasker dig ligesom Magnolia.
Hun har ret.
Det er indviklet.
Hvad?
Jeg har brugt min tid på at undgå Barnard
og koncentrere mig om Coralee.
Jeg forstår ikke, at skænderier kan føre til sex.
Bare rolig. Det vil vi vise jer.
Jeg vælger et emne.
Vores søn.
Jo...
Det har jeg ikke lyst til.
Siden du truede med at sende ham i hæren
uden at gøre det, har han manipuleret dig.
Ja, men jeg føler, at hvis vi sender Christian væk,
vil hans situation bare blive værre.
Værre? Vi måtte rejse fra Brasilien.
- Hvorfor...? - Hvad med dig?
Du vil sende ham i fængsel.
Det er helt upassende.
Er det helt upassende? Ved du, hvad der er upassende?
- Det er du. - Nej.
Nej, du ved, hvad jeg mener...
Okay.
Jeg er tørstig.
Har I...?
noget vand?
Ude i køkkenet.
Mange tak.
Skat.
Sex virker faktisk.
Ja, men vi skal skændes først.
Hvis du vil det, så okay.
Du gik i seng med din massør for at hævne dig på mig.
Nej, det var ikke derfor. Jeg havde lyst til det.
Indtil for ganske nylig
havde vi kun været væk fra hinanden i et par dage i de sidste 20 år.
Så da jeg var alene,
indså jeg, jeg aldrig havde tænkt over, hvad jeg virkelig ville.
Hvad mener du?
Du ville væk fra trailerparken og være selskabsdame.
- Jeg hjalp dig. - Ja.
Men du forvandlede mig til din skabning,
og jeg har kørt på autopilot siden.
Det begrunder ikke...
Nej, men det fik mig til at indse...
Jeg skal stoppe med at spille en rolle
og bare være mig selv.
Men problemet er desværre,
at jeg har spillet en rolle så længe,
at jeg ikke kender mig selv.
Okay.
Jeg har spekuleret...
Jeg taler om WMBS.
Jeg vil arbejde.
- Jeg vil være aktiv. - Ja.
Det er mit job.
Jeg kan hjælpe dig med at være dit bedste "dig".
Tak, men jeg...
Jeg vil gøre det her alene.
Mener du uden mig?
Ikke for altid.
Men jeg har brug for lidt rum.
Elsker du mig nok til det?
Det er virkelig upassende.
Hvorfor kysser I i mit køkken?
Undskyld.
Jeg er pastor Mike Keene,
og det her er min kone Gayle.
Vi kender dine forældre.
Keene? Er I Christians forældre?
Ja. Kender du vores søn?
Er hans far pastor?
Klassisk.
Lad mig spørge dig:
Hvad siger Jesus til, at din søn laver sort magi?
Det møde er lamt.
Ingen gjorde noget for mig dengang.
Du burde anråbe Kitty
og hævne dig.
Du skal måske spise papir hver gang.
Far?
Undskyld, men det hastede åbenbart.
Jeg ved, I har bedrevet sort magi.
- Hvad? - Du gør det igen
og med hende?
Jeg bad dig holde dig væk.
Så længe du bor hos mig, gør du, som jeg siger.
Ud i bilen!
Hvad mener du med sort magi?
Han tror, mit teratoma er en dæmon
og foreslår en eksorcisme.
- Forsvind fra mit hjem. - Det er alvor, Angie.
Er der ondskab i din familie?
Jeg mener det.
Dæmonen får dig til at tro, du har kontrollen,
men den overtager altid.
Folk vil komme til skade.
Få en eksorcisme
hurtigst muligt.
Patty...
Alle 17-årige oplever det.
Du anskaffer et åndebræt
og prøver at forbande folk.
Men det findes ikke.
Hvad nu, hvis det gør?
Patty...
De rigtige dæmoner er fra fortiden.
Søg efter en besked Gordy Greer
Hej, Gordy. Det er længe siden.
ANTIMOBNINGSMØDE I DAG STANDS DET NU
Armstrong.
Du har sagt til min far, vi lavede sort magi.
Hvad så?
Du skal ikke prøve at skille os ad.
Hun har valgt.
- Nej. - Virkelig?
- Halløj. - Hvad?
Stop!
Skal I slås til et antimobningsmøde?
Sæt jer ned. Nu!
Velkommen til skolens første årlige antimobningsmøde.
Der er en storm i kategori fire på vej,
så I kan gå tidligt hjem i dag.
Jeg ved det.
Jeg ville tro på Christian.
Jeg ville være magisk og mægtig.
Men hvorfor skulle jeg undskylde over for hele skolen?
Jeg var ofret og ikke Dixie Sinclair.
Hej.
Tak, fordi du kom. Mor kunne ikke.
Jeg støtter dig altid.
Derfor skal vi tale om Christian.
Jeg har hørt noget om ham.
- Kom herop, Patty Bladell. - Hvis du deltager i...
Det må vente.
Hvis Kitty var der,
havde jeg brug for hende nu.
Patty Bladell?
Mobning er blevet en svøbe for vores skole.
To elever har lært konsekvensen ved at slås.
Men en af dem mere end den anden.
Byd velkommen til den fantastiske...
Dixie Sinclair.
Folk sad faktisk og heppede på Dixie.
Selv rektor valgte side.
Jeg har engang læst, at de svage ikke kan tilgive,
for tilgivelse er kun for de stærke.
Som et offer...
Vi elsker dig!
Det er okay.
Som et offer...
- Hun var ikke et offer. - for en tragedie...
Hun mobbede mig, da jeg var tyk.
Hun løj om blive misbrugt.
Hun løj altid om alting.
Nu var hun en mær i rullestol.
Åh, Gud.
Løj hun mon lige nu?
Hun ville jo ikke melde det
eller modtage nogen besøg.
Har hun opdigtet det?
Halskraven og rullestolen?
Hendes forandring?
Det var det eneste logiske.
- Tænk, at folk faldt for det. - Gransk dig selv...
Dixie er ikke ofret her. Det er mig.
Da jeg blev mobbet for at være tyk,
sagde nogen så undskyld til mig?
Nej.
For folk er ligeglade med mobning.
Kun hvis du er smuk, rig eller speciel.
Men hvis du er tyk, grim eller utjekket,
lader I dem bare lide.
I årevis ligesom mig.
Dixie er fuld af løgn.
Ligesom alle andre i byen. I er falske.
Dixie er mere falsk end alle.
Hold op.
Mor!
Skat!
Åh, Gud.
Hun sagde sandheden.
Det betød, jeg havde gjort tingene meget værre.
Åh, nej!
Kitty fandtes.
Hun havde jordet mig.
Jeg gik i panik.
Der var kun én ting at gøre.
Hvad laver du? Er du gal?
Det var min dæmon.
- Undskyld? - Ja, jeg er besat.
Pastor Mike sagde, folk ville komme til skade,
og nu sker det.
Jeg vil have en eksorcisme.
Nej, du har brug for terapi.
Er du okay?
Det er det værste, jeg har set nogen gøre mod en anden.
Jeg ringer til pastor Mike.
Han kan kontakte
fader Schwartz.
Sagde du "eksorcisme" og "fader Schwartz"?
Mød mig på laboratoriet.
Der kan vi være i fred.
Jeg troede ikke på dæmoner, men jeg troede på Patty.
Hvis det her kunne gøre hende til dronning,
ville jeg gerne være med.
Vi kan rydde et af bordene og lægge Patty der.
Skal hun ligge ned? Kan man ikke sidde op?
Det er måske en dårlig idé.
Patty. Min far har ringet.
Vil du have en eksorcisme?
- Det er sindssygt. - Ja. Lyt til din kæreste.
Den dæmon er vores. Du kan ikke gøre det.
Nej, overhør ham.
Jeg troede, du ville acceptere dig selv,
så du kan elske dig selv.
- Den skal væk. - Nej.
- Lad være. - Hvorfor vil du styre mig?
Hvis du ikke vil have Kitty,
vil du ikke have mig.
- Pastor Mike? - Jeg er på vej.
Men stormen kan forhindre fader Schwartz.
- Hvem skal så gøre det? - Mig.
Du har aldrig prøvet. Jeg vil ikke have en amatør.
Troen vil sejre over alle dæmoner uanset deres magt.
Gud!
- Far? - Pastor Mike?
Pastor Mike!
Ring til din mor, og forhør dig om din far.
- Jeg vil blive her. - Hvorfor?
Det er min skyld.
Min dæmon vil ikke uddrives.
Det er stormen. Vejene er glatte.
Kom nu. Tag dig af din familie.
Jeg kan jo ikke gøre noget.
Skynd dig, Christian!
Den skal ud af mig.
Ingen af dem kan komme.
- Du skal gøre det. - Mig?
Hvad med Nonnie og Choi?
- Nej. - Niks.
Du har set Eksorcisten, og vi har Google.
Det er vanvid.
Du sagde, du støttede mig.
Hun var desperat,
og hvis jeg var sammen med Patty, var jeg væk fra Barnard.
Desuden var jeg god til rollespil.
Choi. Gå ind på dramastudiet. De smider ikke noget ud.
Jeg opsatte Tornfuglene i 80'erne.
Det var godt.
Hent mit præstekostume!
Tegn på besættelse omfatter en grim lugt,
opkast og konstante protester.
- Hun har ikke de symptomer. - Hun skal bindes.
- Det vil jeg ikke. - Der var et.
Jeg har kostumet.
Jeg har også andre ting.
Lys, kors, røgelse, et plastsværd...
Vievand.
Eller flaskevand.
Se her! Det passer.
I forhold til mine problemer var en eksorcisme nem.
I Faderens, Sønnens og Helligåndens navn velsigner jeg dette vand.
Lad det helbrede og hellige alt det, som det berører. Amen.
Amen.
- Er du seriøs? - Undskyld.
Gentag efter mig.
Hav medlidenhed, Herre.
Hav medlidenhed, Jesus.
Hav medlidenhed, Herre.
Det bliver ved, så lad os gå til sagen.
Træk dig tilbage, du ugudelige.
Træk dig, du forbandede.
Træk dig med dine bedrag,
for Gud har sagt, at mennesket er Hans tempel.
Her er en grim lugt.
Dæmonen er her vist.
Det er mig. For mange pølser.
Ikke mere pølse til Choi.
Vi skal koncentrere os.
Som Guds ydmyge tjenere fordriver vi dig. Gentag.
Som Guds ydmyge tjenere fordriver vi dig.
Som Guds ydmyge tjenere...
Vi skal dø!
Jeg har det skidt.
Jeg har spist meget papir.
- Hvad sker der? - Jeg skal kaste op.
- Løs mig op. - Nej!
Dæmonen prøver at slippe...
Nu er jeg revet helt med.
Løs mig!
Åh, Gud!
Jeg fordriver dig, dæmon!
Jesu magt tvinger dig!
Er dæmonen forsvundet?
Hvad sker der?
Er du fader Schwartz?
Den rigtige.
Jeg har vist fordrevet dæmonen.
Alle kan gøre det.
Men lad mig se.
Lad os lige tjekke.
Åbn munden.
Der er ingen dæmon.
Jeg har gjort det.
Er jeg en eksorcist?
Der var sikkert ingen dæmon.
Siger du, der ikke findes dæmoner?
Nej, de findes, men de er sjældne.
I min karriere har jeg set måske
tre tilfælde af ægte besættelse.
Hvordan er det muligt? Åndebrættet sagde...
Hvad det end sagde, var det jeres underbevidsthed.
Jeg skubbede en lam pige ud af rullestolen.
Den brøler er din egen.
Jeg ved, det er en svær pille at sluge.
Du kan ikke bebrejde nogen,
og sandheden gør ofte ondt.
Når folk tror, de er besatte af en dæmon,
bekæmper de noget i sig selv,
de ikke kan acceptere.
Forstår I det?
Hvis dæmoner fandtes, gjorde biseksuelle det måske også.
Det var måske den del af mig, jeg ikke ville acceptere.
Jeg elsker min kone.
Tekstet af: Rikke Schultz